title: David Copperfield (suterot)
text: Lanviele Peggotty va David ko Yarmouth yasa malstar, i ko moltam varone patecta. Banlize inafa yasa blir. Mona tir divulafa : to totacewa trovgafa moe piluda tir. Rumeye va agralafa yasa ke kwikya rungruper : Pegotty W-ye onasik, is Ham Pegotty inafe jotafe nutikye, is moekote Emily listafa nutikya. David va kiewotaf tilderugal tiskir voxaze ko Blunderstone dimlapir lize inafa tamava su zo romplekur. Kiren gadikya al tolkurer. Kurenikye tir orikafe Murdstone W-ye mekrenugon is meagralon gigaase. Alpoz koe mona gan rumeik fure mea toz rokagaelar. Murdstone W-ye va David dace tazer ise ustar. In zo kevier nume tarler, talgason va nuba ke ficik. Ko stolese jandexe ke Salem House fordafa bema zauzenon zo stakser.